S-5107/2023

1. Mál þetta, sem dómtekið var 6. október 2023, er höfðað með ákæru, útgefinni af lögreglustjóranum á höfuðborgarsvæðinu 5. september 2023, á hendur I-x-x E-x-x[...]fyrir eftirtalin brot:

2. Ákæruliður 1: „Brot gegn lögum um atvinnuréttindi útlendinga, útlendingalögum og skjalafals, með því að hafa, [...] 2018, framvísað í blekkingarskyni við starfsfólk Þjóðskrár Íslands, grunnfölsuðu [...] vegabréfi [...], útgefnu til I-x-x E-x-x, [...], með gildistíma frá [...] 2017 til [...] 2022. Með þessu kom ákærði því til leiðar að hann hlaut fullnaðarskráningu hjá Þjóðskrá Íslands á fölskum forsendum. Þannig var ákærða kleift að starfa hér á landi á fölsku auðkenni [...] 2018, á grundvelli atvinnuleyfis sem hann fékk útgefið með því að framvísa hinu falsaða vegabréfi, og dvelja í heimildarleysi á Íslandi og Schengen- svæðinu, án áritana og dvalarleyfis. [...] Telst brot þetta varða við 1. mgr. 155. gr. almennra hegningarlaga nr. 19/1940, 1. mgr. 49. gr. og 50. gr., sbr. a. lið 1. mgr. 116. gr. útlendingalaga nr. 80/2016 og 3. og 4. mgr. 6. gr., sbr. a. lið 1. mgr. 27. gr. laga um atvinnuréttindi útlendinga nr. 97/2002.“

3. Ákæruliður 2: „Umferðarlagabrot og skjalafals með því að hafa, [...] 2022, ekið bifreiðinni [...] án gildra ökuréttinda [...] á Seltjarnarnesi [...] og er lögregla hafði þar afskipti af ákærða, framvísað í blekkingarskyni grunnfölsuðu [...] ökuskírteini [...] ánöfnuðu ákærða, með gildistíma frá [...] 2020 til [...] 2030.[...]Telst brot þetta varða við 1. mgr. 58. gr., sbr. 1. mgr. 94. gr. umferðarlaga nr. 77/2019 og 1. mgr. 155. almennra hegningarlaga nr. 19/1940.

4. Þess er krafist að ákærði verði dæmdur til refsingar og til greiðslu alls sakarkostnaðar.“5. Ákærði krefst vægustu refsingar sem lögleyfa og málsvarnarlauna.

6. Þar sem ákærði hefur skýlaust játað brot sín sem sönnuð eru með játningu hansog öðrum gögnum málsins, liggur fyrir að ákærði verður sakfelldur fyrir þá háttsemi sem honum er gefin að sök og eru brot hans rétt heimfærð til refsiákvæða í ákæru. Af þessum sökum er farið með mál þetta í samræmi við 164. gr. laga nr. 88/2008 um meðferð sakamála og það tekið til dóms án frekari sönnunarfærslu í kjölfar þess að ákæruvaldinu og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

7. Ákærði hefur ekki áður gerst sekur um refsivert brot. Verður horft til þess við ákvörðun refsingar auk þess sem litið er til þess að ákærði hefur gengist greiðlega við brotum sínum fyrir dómi og beðist velvirðingar á þeim en þau hafi hann framið til þess að eiga betur kost á því að sjá fjölskyldu sinni farborða og tryggja þeim betra líf. Verður þetta virt honum til málsbóta, sbr. 5., 7., og 8. tölulið 1. mgr. 70. gr. a lmennra hegningarlaga nr. 19/1940. Á hinn bóginn verður að líta til þess að ríkir einstaklings- og almannahagsmunir eru bundnir við það að einstaklingar noti rétt persónuauðkenni, sbr. 1. tölulið 1. mgr. 70. gr. almennra hegningarlaga en ákærði er með dómi þessum sakfelldur fyrir að framvísa tvennum persónuskilríkjum við sitthvort tækifærið sem bæði voru fölsuð frá grunni. Aðöllu þessu virtu þykir refsing ákærða hæfilega ákvörðuð fangelsi í fjóra mánuði. Með hliðsjón af dómi Landsréttar í máli nr. 86/2019 frá 15. nóvember 2019, þykir ekki færtaðskilorðsbinda refsingu ákærða.

8. Ákærði greiði málsvarnarlaun verjanda síns, K-kvk-ef F-kvk-ef sem er hæfilega ákvörðuð sem 380.000 krónur með hliðsjón af tímaskráningu verjandans meðal annars vegna vinnu við málið á rannsóknarstigi. Tekið hefur verið tillit til virðisaukaskattsskyldu af málflutningsþóknun.

9. Af hálfu ákæruvaldsins flutti málið K-kk-nf S-kk-nf E-kk-nf aðstoðarsaksóknari, af hálfu ákærða flutti málið K-kvk-nf F-kvk-nf lögmaður skipaður verjandi ákærða. B-kk-nf L. B-kk-nf héraðsdómari kveður upp dóm þennan.

Dómsorð:

Ákærði, I-x-x E-x-x, sæti fangelsi í fjóra mánuði. Ákærði greiði málsvarnarþóknun skipaðs verjanda síns, K-kvk-ef F-kvk-ef lögmanns, 380.000 krónur.

B-kk-nf L. B-kk-nf